
Broj: 01/1-02-1627/26




        

Datum: 06.08.2026. godine
Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine FBiH“, broj 12/03, 34/03 i 65/13), Zaključka Gradonačelnika o utvrđivanju i oglašavanju pozicija u upravne i nadzorne odbore javnih ustanova Grada Visoko, broj: 01/1-02-1626/26 od 06.08.2026. godine i Zaključka Gradonačelnika o standardima i kriterijima za imenovanje upravnih i nadzornih odbora javnih ustanova Grada Visoko, broj: 01/1-02-1145/25 od  03.07.2025. godine, Gradonačelnik objavljuje:

J A V N I   O G L A S

za imenovanje nadzornih odbora

javnih ustanova Grada Visoko
I
 
Objavljuje se oglas za nominiranje kandidata za upražnjene pozicije članova nadzornih odbora javnih ustanova Grada Visoko, kako slijedi:

1.  Nadzorni odbor JU Centar za kulturu, sport i informisanje Visoko
1 član





Opis pozicija: 

Članovi nadzornog odbora vrše poslove u skladu sa Uredom sa zakonskom snagom o ustanovama („Službeni list RbiH“, broj: 6/92, 8/93 i 13/94), te drugim zakonima i propisima.
Mandat člana nadzornog odbora traje do isteka mandata članovima Nadzornog odbora JU Centar za kulturu, sport i informisanje Visoko, za mandatni period 2025-2029. godina, uz mogućnost ponovnog imenovanja u skladu sa zakonom.


Naknada za rad članova utvrđena je općim aktima ustanove i ista se isplaćuje iz sredstava ustanove.

Prilikom procjene kvalifikacija i iskustva svih kandidata, pored općih i posebnih uslova uzet će se u obzir i slijedeći kriteriji:

· sposobnost za savjesno, odlučno i odgovorno obavljanje upražnjene pozicije,

· sposobnost nepristrasnog donošenja odluka,

· komunikacijske i organizacijske sposobnosti, 

· sposobnost upravljanja finansijskim i ljudskim resursima i naklonjenost timskom radu,

· rezultati rada ostvareni tokom karijere.

II


Opći uslovi za imenovanje su:
1. da je državljanin Bosne i Hercegovine,

2. da je stariji od 18 godina,

3. da nije otpušten iz državne službe kao rezultat disciplinske mjere (bilo na nivou države ili entiteta) u periodu od tri godine prije dana objavljivanja upražnjene pozicije,

4. da nije pod optužnicom Međunarodnog suda za ratne zločine u bivšoj Jugoslaviji (član IX.1.Ustava Bosne i Hercegovine),
5. da nije u funkciji u političkoj stranci u smisli člana 5. Zakona o ministarskim, vladinim i drugim imenovanjima Federacije BiH („Službene novine FBiH“: broj:12/03, 34/03 i 65/13), 
6. da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u organima vlasti u Federaciji BiH („Službeni glasnik BiH“, broj 70/08),
7. da nije član nadzornog ili upravnog odbora u više od jednog privrednog društva ili institucije ili ukoliko jeste kandidat će dostaviti ovjerenu izjavu da će po konačnom imenovanju odstupiti sa jedne pozicije u roku od tri (3) dana od dana imenovanja,
8. da nema privatni finansijski interes u u javnoj ustanovi za koju se kandiduje,
9. da nije osuđivan za krivično djelo i za privredni prestup nespojiv s dužnošću u nadzornom odboru u koji se kandiduje, pet godina od dana pravosnažnosti presude, isključujući vrijeme zatvorske kazne,
10. da nije lice kojem je pravosnažnom presudom suda zabranjeno obavljanje aktivnosti u nadležnosti nadzornog odbora,
Posebni uslovi za imenovanje su:
1. da imaju završen VSS/VII stepen stručne spreme ili VŠS/VI stepen stručne spreme ili II ciklus bolonjskog sistema studiranja ili I ciklus bolonjskog sistema studiranja ,
2. da ima najmanje 3 godine radnog staža nakon sticanja zvanja u stručnoj spremi,
3. da nije na poziciji direktora ili člana uprave javne ustanove u okviru koje se kandiduje ili druge javne ustanove, javnog preduzeća ili institucije sa većinskim državnim kapitalom,
4. da posjeduje znanje iz oblasti rada i organizacije javne ustanove za koju se kandiduje,
5. da posjeduje sposobnost za savjesno, odlučno i odgovorno obavljanje upražnjene pozicije,
6. da posjeduje sposobnost nepristrasnog donošenja odluka,
7. da posjeduje komunikacijske i organizacijske sposobnosti, 
8. da posjeduje sposobnost upravljanja finansijskim i ljudskim resursima i naklonjenost timskom radu, rezultati rada ostvareni tokom poslovne karijere.

III

Potrebni dokumenti:
Prijava kandidata treba da sadrži kraću biografiju, adresu i kontakt telefon.

Uz prijavu treba dostaviti:

1. uvjerenje o državljanstvu (ne starije od 6 mjeseci)

2. uvjerenje o  prebivalištu izdato od CIPSA-a, ne starije od tri mjeseca,

3. dokaz o stručnoj spremi,

4. potvrda o radnom stažu,

5. ovjerena izjava kandidata o činjenicama nabrojanim u tačkama 3 – 10 općih uslova,

6. ovjerena izjava kandidata o činjenicama nabrojanim u tačci 3. posebnih uslova

Dokumenti koji se prilažu uz prijavu moraju biti orginali ili ovjerene kopije

Podnosioci prijava sa kojima se ne stupi u kontakt u roku osam (8) dana od isteka roka za podnošenje prijava neće biti uzeti u razmatranje u daljem postupku imenovanja.

Neblagovremene i nepotpune prijave neće se uzimati u razmatranje.

Oglas za podnošenje prijave ostaje otvoren 15 dana od dana objavljivanja.

Posljednji dan podnošenja prijava računa se prema datumu objave u glasilu koje posljednje bude objavilo ovaj oglas.

Oglas će se objaviti u:

a) „Službenim novinama Federacije Bosne i Hercegovine“,

b) Dnevnim novinama „Oslobođenje“,

c) Web stranici  Grada Visoko, www.visoko.gov.ba.

Prijave sa potrebnom dokumentacijom treba dostaviti lično na protokol ili preporučeno poštom sa naznakom: 
„PRIJAVA NA OGLAS ZA  NADZORNI ODBOR JAVNA USTANOVA CENTAR ZA KULTURU, SPORT I INFORMISANJE – NE OTVARATI“


Služba za boračko-invalidsku zaštitu i društvene djelatnosti 
Komisija za izbor na poziciju u  nadzorni odbori Javne ustanove Centar za kulturu, sport i informisanje.

Ulica Alije Izetbegovića br. 12A, 71300 Visoko

Po zatvaranju Javnog oglasa, Komisije za izbor na pozicije u  nadzornim odborima javnih ustanova izvršit će klasifikaciju kandidata na one koji ispunjavaju uslove Javnog oglasa i na one koji ne ispunjavaju uslove.
Sa kandidatima koji ispunjavaju uslove Javnog oglasa, Komisije će obaviti intervju, nakon čega će sačiniti rang listu sa redoslijedom kandidata, prema uspjehu postignutom na intervjuu.

